open-index/open-wikipedia-markdown huggingface dataset:
אלכסנדר וולקוב (קוסמונאוט)

**אלכסנדר אלכסנדרוביץ' וולקוב** (ברוסית: **Александр Александрович Волков**; ) הוא קוסמונאוט סובייטי שטס לחלל כחבר צוות תחנת החלל סאליוט 7 ותחנת החלל מיר.

## קורות חיים
אלכסנדר וולקוב נולד בהורליבקה, אוקראינה הסובייטית.לאחר סיום בית הספר הוא התחיל לימודים בבית הספר לטייסי קרב בחרקיב ולאחר סיומו המשיך בשרות בחיל האוויר הסובייטי.

בשנת 1976 אלכסנדר וולקוב נכלל ביחידת הקוסמונאוטים. במהלך השנים הוא היה חבר צוות משנה של מספר משימות חלל.

בשנים 1985 אלכסנדר וולקוב שוגר לחלל בחללית סויוז T-14 לצד גאורגי גרצ'קו וולדימיר ואסיוטין. הם התחברו לתחנת החלל סאליוט 7 והיו מתוכננים לשהות בה חצי שנה במסגרת משלחת מס' 5. בתחילת אוקטובר ולדימיר ואסיוטין גילה לצוות שיש לו כאבים אך רק בסוף החודש הוחלט לדווח על כך לצוות קרקע. לאחר קבלת ייעוץ רפואי הוחלט להחזיר את הצוות לכדור הארץ לאחר 64 ימים בחלל.

בשנים 1988 אלכסנדר וולקוב שוגר לחלל בחללית סויוז TM-7 כמפקד צוות לצד סרגיי קריקליוב וז'ן-לו קרטיין. הם התחברו לתחנת החלל מיר. בתחנת החלל כבר פעלה משלחת מס' 3 בפיקוד ולדימיר טיטוב. וולקוב היה מפקד משלחת מס' 4 והחל הלכך העברת האחריות על תחנת החלל למשלחת החדשה. הם ביצעו מספר מחקרים לרבות פעילות חוץ רכבית. אלכסנדר וולקוב חזר לכדור הארץ כעבור 151 ימים.

בשנים 1991 אלכסנדר וולקוב שוגר לחלל בחללית סויוז TM-13 כמפקד צוות. לצד טוקטר אאובקירוב ופרנץ פיבק. לאחר עינה בתחנת החלל מיר הוא פעל כמפקד מפקד משלחת מס' 10. הם ביצעו מספר מחקרים לרבות פעילות חוץ רכבית. אלכסנדר וולקוב חזר לכדור הארץ כעבור 175 ימים וביצוע פעילות חוץ רכבית.

בשנת 1998 אלכסנדר וולקוב עזב את יחידת הקוסמונאוטים. הוא עבד במספר מקומות לרבות נשיא של ערוץ טלוויזיה. בשנת 2005 הוא מונה לראש המועצה של עיר הכוכבים.

בנו סרגיי וולקוב הוא קוסמונאוט רוסי.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 
* 

קטגוריה:קוסמונאוטים סובייטים
קטגוריה:קוסמונאוטים רוסים
קטגוריה:הלכי חלל רוסים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:טייסי חיל האוויר הסובייטי
קטגוריה:מפקדים בלגיון הכבוד
קטגוריה:מעוטרי עיטור מהפכת אוקטובר
קטגוריה:מעוטרי עיטור ההצטיינות למען המולדת
קטגוריה:סובייטים שנולדו ב-1948
Hay Day

**Hay Day** הוא משחק במודל Freemium, ובו המשחקים נדרשים להקים חווה חקלאית וירטואלית. המשחק שוחרר למכשירים המריצים את מערכת ההפעלה iOS לאנדרואיד למעלה משנה מאוחר יותר, ב-20 בנובמבר 2013. על פי דו"ח החברה שפיתחה את המשחק, המשחק, יחד עם Clash of Clans שגם הוא בבעלות החברה, הניבו רווחים של למעלה מ-30 מיליון דולר מדי חודש. בשנת 2013, המשחק היה הרביעי בגודל הרווחים שהניב למפתחיו.

## עלילה
בפתיח למשחק, דודו של השחקן לא מסוגל לטפל עוד בחווה שלו והאחריות עליה מועברת אליו. המשחק מתחיל עם הדרכה של הילדה המלמדת את השחקן תכונות בסיסיות במשחק. לאחר מכן השחקן ממשיך לשחק לבדו. הוא יכול להרוויח כסף על ידי מכירת תוצרתו לאחרים, ועל ידי כך הוא יכול לקנות מבנים חדשים, חיות מחמד ופריטים לקישוט החווה. במהלך המשחק נפתחות אפשרויות חדשות: מכרה, הצטרפות ל"שכונות", דרבי "שכונות" ומכירה של גידולים ומוצרים. בעשותו כך, הוא גם מרוויח נקודות ניסיון (XP), וככל שהוא צובר יותר נקודות כאלו, כך הוא מתקדם ברמות במשחק. במהלך המשחק, משלב מסוים, נחשף בפני השחקן גם אנדוס, חבר של דודו של השחקן, שמלמד את השחקן כיצד לדוג.

השחקנים יכולים להצטרף ל"שכונות", שבהן החברים יכולים לעזור אחד לשני בעת הצורך, לשוחח אחד עם השני וכמו כן לבקש או למכור פריטים מסוימים. בנוסף, באמצעות השכונות ניתן לערוך תחרויות מול שכונות אחרות.

השחקנים יכולים להצטרף לדרבי שכונות מרמה 18 והם צריכים להיות ב"שכונה" כדי להשתתף בו בדרבי הם משיגים מדליות בשביל ה"שכונה" שלהם. ככל שיש יותר מדליות ל"שכונה" כך היא יותר "טובה".

## בעלי חיים במשחק

### חיות משק
חיות המשק במשחק נותנות כל מיני מוצרים שונים.

* '''תרנגול''': נפתח ברמה 1 ונותן ביצים.
* '''פרה''': נפתחת ברמה 6 ונותנת חלב.
* '''חזיר''': נפתח ברמה 10 ונותן בייקון.
* '''כבשה''': נפתחת ברמה 16 ונותנת צמר.
* **[[דג]]**: נפתח ברמה 27, בעל כמה סוגים כגון: סלמון ונותן פילה דג.
* '''עז''': נפתחת ברמה 32 ונותנת חלב עיזים.
* '''דבורה''': נפתחת ברמה 39 ונותנת דבש.
* **[[לובסטר]]**: נפתח ברמה 44 ונתן זנבות לובסטר.
* **[[ברווז]]**: נפתח ברמה 50 ונותן נוצות.
* '''סנאי''': נפתח ברמה 62, לא נותן כלום אך יכול לפצח בוטנים.

ישנם במשחק גם חיות מחמד ומקלט.

## ביקורת
אתר Gamezebo נתן למשחק ציון 4/5, ושיבח את הדמיון בחווה ואת הגרפיקה. Pocket Gamer נתן למשחק מדליית כסף.

## ראו גם
* Clash of Clans
* קלאש רויאל
* Boom Beach
* בראול סטארס

## קישורים חיצוניים

* 

## הערות שוליים

קטגוריה:משחקי וידאו משנת 2012
קטגוריה:משחקי מובייל
קטגוריה:משחקי Supercell
קטגוריה:משחקי סימולציה ממוחשבים
קטגוריה:משחקי וידאו שפותחו בפינלנד
קטגוריה:משחקי iOS
קולנוע אורות (קריית מוצקין)

**קולנוע אורות** הוא בית קולנוע שפעל בקריית מוצקין.

בית הקולנוע הוקם בשנת 1947 והיה לבית הקולנוע המרכזי בעיר.

בשנת 1967 ביקר ראש ממשלת ישראל לוי אשכול בבית הקולנוע, לרגל מאה שנים להולדת ליאו מוצקין, ונאם שם.

מפיק הקולנוע יורם גלובוס, בנו של בעל בית הקולנוע, עבד בתחילה כמפעיל מקרן קולנוע במקום.

בית הקולנוע נסגר בשנות ה-80. על חורבותיו הוקם בעשור השני של המאה ה־21 בניין מגורים.

## קישורים חיצוניים
* 
*קולנוע אורון הנטוש והסגור באתר "אדריכלות נעלמת"

## הערות שוליים

קטגוריה:קריית מוצקין: מבנים
קטגוריה:קריית מוצקין: תרבות
קטגוריה:היישוב: בתי קולנוע
מיכאיל יפימוביץ' שניידרמן

**מִיכַאִיל יֶפִימוֹבִיץ' שְנֵיידֶרְמַן** (ברוסית: **Михаил Ефимович Шнайдерман** או **Михаил Ефимович Шнейдерман** תלוי במקור; 20 בפברואר 1909 – 24 ביוני 1981) היה יהודי סובייטי שעוטר כגיבור ברית המועצות על פועלו כמפקד טנק בצבא האדום במהלך מלחמת העולם השנייה.

## ביוגרפיה
נולד בעיר קוזיאטין שבגוברניית קייב של האימפריה הרוסית במשפחתו של פועל חיים-דוד שניידרמן ואשתו חווה והיו לו עוד חמישה אחים. סיים את לימודיו במכון התעשייתי של קייב. עבד תחילה במפעל הטקסטיל בקייב ובהמשך במפעל של מכונאות כימית בברדיצ'ב.

התגייס לצבא האדום בשנת 1939 ונשלח להיות מדריך טנקים. גויס ביוני 1941 לחזית הדרום-מערבית כנהג טנק. בהמשך נסוג עם הצבא האדום ונלחם בחזית סטלינגרד שם מונה למפקד.
נלחם בחזית האוקראינית הראשונה מאז היווסדה באוקטובר 1943 כחלק מן אוגדת הפרשים השביעית המעוטרת ברגימנט טנקים מס' 87 עם ציון שמה של העיר ז'יטומיר שעוטרה בדגל האדום (ברוסית: 87й танковый Житомирский Краснознаменный полк).

בסוף ינואר- תחילת פברואר 1945 הצטיין במהלך הקרבות של  במיוחד בקרבות על הכפרים והעיירות ,  ובמהלך הצליחה של אודר צפונית לרטיבור.

במהלך הקרב שעליו קיבל העיטור ב-30 בינואר צוות הטנק שלו חיסל שני תותחי נ"ט, 4 טנקים וכמה נגמ"שי וורמאכט. ב-4 בפברואר כשהטנק שלו נפגע והוא עצמו נפצע, הנהיג צוות טנק נוסף שאיבד את מפקדו והמשיך בקרב בו חיסל שלושה נגמ"שים, שני טנקים, חמישה תותחים ופלוגת חייל רגלים.

על כך ועל הגבורה שהציג במהלך הקרבות הוענק לו בצו נשיאות ברית המועצות מ-27 ביוני 1945 עיטור "גיבור ברית המועצות" בתוספת עיטור לנין ועיטור "הכוכב האדום".

סיים את המלחמה בקרבות על עיר דרזדן. בשנת 1946 השתחרר מן השירות וחזר לעירו. הצטרף למפלגה הקומוניסטית שנתיים אחרי המלחמה ב-1948. בשנות ה-50 עבר לקייב, סיים לימודיו במכון לתעשייה הקלה של העיר ועבד כמהנדס במכון הממשלתי לתכנון התעשייה הקלה של קייב. נפטר ב-24 ביוני 1981.

## משפחתו
* אשתו הראשונה וילדם מתו בשואה מגרמנים ועוזריהם האוקראיניים.
* התחתן שנית עם אלכסנדרה. בנישואים הללו נולד להם בן אלכסיי.

## לקריאה נוספת
* Овеянные славой имена: Герои Советского Союза — уроженцы Винниччины. Авторы: В. М. Барабан, А. Д. Воронюк, С. Д. Гальчак, А. Нехаевский, редактор: Буртяк, Григорий Яковлевич, Изд. Одесса: Маяк, 309 с., 1989 г. , 9785776000089. ("שמות עטורים תהילה: גיבורי ברית המועצות - ילידי ויניצה והסביבה", אודסה, 1989) 

## קישורים חיצוניים
* צו נשיאות ברית המועצות המודיע על הענקת עיטור "גיבור ברית המועצות" בבסיס נתונים "גבורת העם" 
* דף עליו ב"יד עברי" 
* 

## הערות שוליים

קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:שריונאים סובייטים
קטגוריה:אנשי הצבא האדום בקרב סטלינגרד
קטגוריה:סובייטים שנולדו ב-1909
קטגוריה:סובייטים שנפטרו ב-1981
מתקן המודיעין לורדס

**מתקן ה[[מודיעין אותות|מודיעין]] לורדס**, הממוקם ליד הוואנה שבקובה היה המתקן הגדול ביותר מסוגו המופעל על ידי שירות ביון החוץ הרוסי מחוץ לרוסיה. ממוקם במרחק של פחות מ-150 קילומטרים מקי וסט, המתקן משתרע על פני שטח של 73 קמ"ר. הבנייה החלה ביולי 1962 ובשנות המלחמה הקרה שימש את הקג"ב. התחנה נסגרה באוגוסט 2002. כל מתקני התחנה נסגרו, המבנים ננטשו ולאחר מכן שוחזרו כדי להפוך את מה שכעת היא האוניברסיטה לטכנולוגיות מידע (Universidad de las Ciencias Informáticas) שהוקמה ב-2002.

## היסטוריה
המתקן הוקם על מנת לשמש כמרכז לאיסוף מודיעין אותות מתקשורת הלוויינים האמריקאית באמצעות כבלי התקשורת. במחלקת המדינה של ארצות הברית ובמחלקת ההגנה של ארצות הברית טענו שבתקופת המלחמה הקרה המתקן אפשר לברית המועצות להאזין לתקשורת האמריקאית מאתר השיגור של נאס"א בכף קנוורל.

בשיאה במהלך המלחמה הקרה היו במתחם למעלה מ-1,500 טכנאים של ההביון הסובייטי, המודיעין הצבאי הסובייטי ואחר כך הרוסי, המודיעין הקובני, גופי הביון של הגוש המזרחי, מהנדסים וסוכני ביון. בשנת 2000, דווח שסין חתמה על הסכם עם ממשלת קובה כדי לחלוק את השימוש במתקן עבור המשרד לביטחון המדינה וסוכנות המודיעין הצבאי שלה.

בשנות ה-90 של המאה ה-20 המתקן היה בשימוש של הסוכנות הפדרלית למידע ולתקשורת ממשלתית למטרות ריגול תעשייתי. בעקבות משבר הרובל (1998) הוחלט לקצץ את המימון למתקנים הצבאיים שמחוץ לגבולות רוסיה הוחלט להפסיק את הפעלת הבסיס הרוסי בווייטנאם והמתקן בלורדס. ב-17 באוקטובר 2001 נשיא רוסיה ולדימיר פוטין הכריז בישיבה עם בכירי משרד ההגנה של רוסיה על פירוק המתקן בלורדס ובסיס קם רן.

הוצאת אנשי הצוות וסגירתו הסופית בוצעה באוגוסט 2002. עד לסגירתו, רוסיה שילמה לקובה סובסידיה שנתית של 200 מיליון דולר עד לנקודה זו מאז 1962. ביולי 2014 דווח כי רוסיה וקובה הסכימו לפתוח מחדש את המתקן לשימוש המודיעין הרוסי. עם זאת, Russia Today מאוחר יותר הסירה את הסיפור המקורי והחליפה אותו עם דיווח שמכחיש שהיה כזה הסכם. גם התקשורת הקובנית הכחישה קיומו של הסכם שכזה.

אף שבתחילה פרשנים רבים טענו שפידל קסטרו יפרק את המתקן לאחר עזיבת המומחים הרוסיים, בפועל מנהיג קובה חתם על הסכם שיתוף פעולה עם נשיא ונצואלה הוגו צ'אווס. מבנה המרכז אף שופץ ומשמש את האוניברסיטה לטכנולוגיות מידע (Universidad de las Ciencias Informáticas).

## ראו גם
*פיין גאפ
*בסיס קם רן
*בסיס ההאזנה הרוסי ליד אל-חארה
*המערכת לפעולות חקירה מבצעיות
*הסוכנות הפדרלית למידע ולתקשורת ממשלתית

## קישורים חיצוניים
* תמונות לוויין של המתקן באתר Global Security
* המתקן באתר FAS
## הערות שוליים

קטגוריה:אמצעי איסוף מודיעין
קטגוריה:קהילת המודיעין הרוסית
קטגוריה:קהילת המודיעין הסובייטית
קטגוריה:קובה
קטגוריה:רוסיה: בסיסים ומתקנים צבאיים
ספר הכדורסל הישראלי

**ספר הכדורסל הישראלי** הוא ספר שסוקר את כל תולדות הכדורסל בישראל החל משנות ה-20 של המאה ה-20 ועד לעונת 2017/18. הספר נכתב על ידי ההיסטוריון וחוקר הספורט אלישע שוחט, ויצא לאור בשיתוף עם מנהלת ליגת העל בכדורסל.

## תכולת הספר
הספר סוקר, שנה אחר שנה, את התפתחות הכדורסל הישראלי: החל מלפני קום המדינה ועד לעונת 2017/18. הספר מכיל נתונים וסטטיסטיקות שנאספו במשך עשרות שנים על ידי היסטוריון וחוקר הספורט הישראלי, אלישע שוחט, אירועי השיא והשפל שהתרחשו לאורך 65 שנות כדורסל ישראלי, וסיפורים ייחודיים מראיונות שנערכו עם שחקני עבר והווה.

## תהליך הכתיבה
הספר נכתב על ידי אלישע שוחט שהיה היסטוריון ספורט מהבולטים בישראל. הוא הלך לעולמו במפתיע ימים בודדים לפני יום הולדתו ה-60 ובטרם הספיק לסיים את כתיבת הספר.
בניו של אלישע, עוז ועומר שוחט, בשיתוף עם מנהלת ליגת העל בכדורסל, המשיכו את תהליך הכתיבה שארך למעלה מ-4 שנים.
הספר יצא בגרסה אינטרנטית להורדה בחינם מאתר מנהלת ליגת העל בכדורסל במהלך שנת 2019.

## קישורים חיצוניים
*ספר הכדורסל הישראלי, עותק דיגיטלי
* 
* פרק מ"ספר הכדורסל הישראלי": ההקמה, באתר (מנהלת ליגת העל בכדורסל)
* ספר הכדורסל הישראלי, באתר (הד-סטארט)
* ספר דברי הימים של הכדורסל הישראלי, באתר (Hoops)

2019 01
קטגוריה:ישראל: כדורסל
קטגוריה:ספרי עיון בעברית
ביל פרייזר

**ויליאם סימפסון פרייזר** (באנגלית: **William Simpson Fraser**; 5 ביוני 1908 - 9 בספטמבר 1987) היה שחקן סקוטי שהופיע בתיאטרון בקולנוע ובטלוויזיה במשך שנים רבות. ב-1986 זכה פרייזר בפרס לורנס אוליבייה להופעה הטובה ביותר בקומדיה על תפקידו במחזה "When We Are Married".

## ביוגרפיה
פרייזר נולד בפרת' והתחנך בבית הספר סטראת'לאן. בתחילת הקריירה שלו עבד כפקיד בבנק, ובהמשך התחיל לעסוק במשחק. בימיו הראשונים כשחקן הייתה לו מעט עבודה, ולעיתים קרובות היה חסר פרוטה, ונאלץ לישון ברציפים בלונדון. לפני מלחמת העולם השנייה ניהל את תיאטרון קונאוט בוורת'ינג; ואז גויס לשרת ביחידת קשר מיוחדת של חיל האוויר המלכותי. הוא הגיע לדרגת Flight lieutenant. בצבא הכיר והתיידד עם אריק סייקס. אחרי המלחמה נתן פרייזר לסייקס את עבודתו הראשונה בכתיבת קומדיה לרדיו, והשניים עבדו יחד במשך שנים רבות אחר כך.

### קריירה
פרייזר גילם פעמים רבות דמויות תוקפניות או מתלהמות, ושיחק בתפקידים רבים בדמויות של שוטר, חייל או שופט. ב-1956 הופיע לראשונה בטלוויזיה בתוכנית "המופע של טוני הנקוק", ובהמשך היה לשחקן קבוע בתוכנית "Hancock's Half Hour". אחר כך הצטרף לשחקני הסיטקום "The Army Game" בתפקיד סמל קלוד סנאדג', ובסדרת ההמשך "Bootsie and Snudge". עוד גילם את סנאדג' בסדרה "Foreign Affairs" משנת 1964. תפקידים קומיים נוספים שלו כוללים את הסדרה "The Secret Diary of Adrian Mole, Aged 13¾", הקומדיה "Ripping Yarns", הסיטקום "The Train Now Standing", סרט הטלוויזיה "The Corn Is Green", והסיטקום "Father, Dear Father".

עוד הופיע פרייזר בסרטים קומיים כגון "Amorous Milkman" ו"רופא בגדול"; הגרסה הקולנועית של הסיטקום "Love Thy Neighbour", ובטרילוגיה של פרנקי האוורד הכוללת את , את הסרט "Up the Front", ואת "Up the Chastity Belt".

בסדרה "רמפול" הופיע פרייזר מדי פעם בתפקיד רוג'ר בולינגהאם, שופט לא סימפתי שכינויו אצל הבריסטר הוראס רמפול הוא "the Mad Bull".

פרייזר שיחק בתפקיד בואנרג'ס במחזה "The Apple Cart", ובתפקיד אדי ווטרס במחזה "הקומיקאים", שניהם עבור ה-BBC. עוד הופיע בתפקידי אורח בסדרות "המקצוענים" ו"הגומלים". ב-1980 השתתף פרייזר בסיפור "Meglos" בסדרה "דוקטור הו", ובשנה אחר כך שיחק בספין אוף "K-9 and Company". בתחילת שנות השמונים של המאה העשרים שיחק פרייזר בתוכנית הדרמה של BBC1 בשם "Flesh and Blood".

ב-1966 גילם פרייזר את מר מיקובר בעיבוד לרומן "דייוויד קופרפילד" בסדרת טלוויזיה באותו שם. ב-1969 שיחק בתפקיד סרג'נט באזפאז בסרט מוזיקלי סרט המוזיקלי "פיקוויק" של ה-BBC. תפקידו האחרון היה בדמות מר קסבי בגרסה הקולנועית של "דוריט הקטנה" משנת 1988.

ב-1981 הוקדשה לו תוכנית "אלה הם חייך" והוא הופתע על ידי המנחה איימון אנדרוז.

הוא שיחק בתפקיד בעלה של גוג'י וית'רס בהפקה של תיאטרון צ'יצ'סטר למחזה "המעגל" מאת סומרסט מוהם. ההצגה הועברה לווסט אנד והוצגה בתיאטרון היימרקט, בהמשך הועלתה בסיבוב הופעות בבריטניה. צוות השחקנים כלל גם את סוזן המפשייר וג'ון מקאלום שהיה נשוי לגוג'י וית'רס.

### פרסים
ב-1986 זכה פרייזר בפרס אוליבייה להופעה הטובה ביותר בקומדיה על הופעתו במחזה "When We Are Married".

### חיים אישיים
ב-1981 התחתן פרייזר עם השחקנית פמלה קונדל. הוא נפטר ממחלת ריאות חסימתית כרונית בבושי שבהרטפורדשייר בגיל 79.

## פילמוגרפיה

## קישורים חיצוניים

* תפקידים של ביל פרייזר באתר ארכיון התיאטרון
* 

## הערות שוליים

קטגוריה:שחקני קולנוע וטלוויזיה סקוטים
קטגוריה:אישים זוכי פרס אוליבייה
קטגוריה:חיל האוויר המלכותי במלחמת העולם השנייה
קטגוריה:בריטים שנולדו ב-1908
קטגוריה:בריטים שנפטרו ב-1987
פרשת עמותות הליכוד

**פרשת עמותות הליכוד** הייתה פרשה אשר במסגרתה התנהלה חקירה משטרתית בשנים 2000 עד 2001 בחשד להפרה של חוק מימון מפלגות בגיוס תרומות לא חוקיות, בהיקף של מיליוני שקלים, עבור מסע הבחירות של בנימין נתניהו ומפלגת הליכוד במערכת הבחירות לכנסת החמש עשרה ולראשות הממשלה. במסגרת החקירה נחקרו, אך לא הואשמו, בין השאר אהרן דומב מנכ"ל מועצת יש"ע ומוטי קרפל שעמד בראש תנועת "מנהיגות יהודית". בשנת 2001 נסגרו מרבית התיקים בפרשה מחוסר ראיות.

## דו"ח מבקר המדינה
בשנת 1999, לקראת הבחירות לכנסת החמש עשרה ולראשות הממשלה, לצורך מימון מסע הבחירות האישי של בנימין נתניהו לראשות הממשלה ומפלגת הליכוד, השתמשה המפלגה במספר עמותות לצורך גיוס תרומות. העמותות הוקמו סמוך למועד הבחירות, ופעלו תקופה קצרה בלבד. הן מומנו על ידי תרומות מגורמים פרטיים מישראל ומחו"ל, והן נטלו חלק פעיל בקמפיין.

ב-27 בינואר 2000 פרסם מבקר המדינה את הדו"ח המנדטורי שלו בדבר חריגות מחוק מימון מפלגות, כפי שנעשה לאחר כל מערכת בחירות. בדו"ח כלל המבקר פירוט על חריגות של סיעות "הליכוד" ו"יהדות התורה". מבקר המדינה, אליעזר גולדברג, העביר לחקירת המשטרה חשדות נגד הליכוד, לקבלת תרומה בלתי חוקית מגוף חוץ-מפלגתי. החשדות התייחסו למודעות שפרסם הנדבן האוסטרלי יוסף גוטניק בתמיכה בנתניהו, וכן לפרסום מודעות על ידי מועצת יש"ע התוקפות את מועמדותו של יצחק מרדכי, מודעות אותן פירש גולדברג כהבעת תמיכה בנתניהו. חשד נוסף שנחקר הוא של קשר בין מפלגת "מנהיגות יהודית" לבין הליכוד. המפלגה תמכה בנתניהו בתשדיריה, וגולדברג העלה חשד לפיו המפלגה הוקמה במימון הליכוד במטרה להשיג זמן שידור נוסף בשידורי תעמולת הבחירות בטלוויזיה. המשטרה לא מצאה קשר בינה ובין הליכוד.

## החקירה
החקירה בדקה את פעולותיהן של העמותות, ביניהם פרסום מודעות תעמולה בעיתונות בשפה הרוסית אשר פורסמו על ידי עמותת "שלום לדורות", אשר קראו להצביע עבור נתניהו. במהלך החקירה הועלו נגד הליכוד חשדות נוספים, ובהם העברה של חצי מיליון שקל ממועצה אזורית מטה בנימין למועצת יש"ע, אשר שימשו על פי החשד למימון שלושה מסעות פרסום של המועצה בעיתונות שכותרתם: "אזרחים ההולכים בדרך", "השמאל מתפלל שנתפצל", ו"ערפאת לא יקבע". התברר ש מועצת יש"ע קיבלה את הכספים ממטה בנימין עבור פיתוח התיירות באזור, אך הכסף שימש בסופו של דבר למסעות פרסום בעיתונות. המשטרה המליצה להעמיד לדין את מנכ"ל מועצת יש"ע, אהרן דומב, על קבלת דבר במרמה, אך היועץ המשפטי לממשלה החליט לסגור את התיק.

לגבי התרומות של יוסף גוטניק, התברר כי כבר ב-1996 הוגשה ליועץ המשפטי לממשלה תלונה אודות המימון של גוטניק, אך הוא קבע כי לא מדובר בעבירה על חוק מימון מפלגות. מאחר ששיטת הבחירה הישירה הפרידה בין ריצת המפלגה לריצת מועמדה לראשות הממשלה, ומגבלות חוק המימון אינן חלות על הכנסות והוצאות שנועדו לקידום המועמד. היועץ המשפטי לממשלה כתב בעניין: .

## ראו גם
* פרשת האי היווני
* פרשת החשבוניות הפיקטיביות בליכוד
* פרשת עמותות ברק

## הערות שוליים

עמותות הליכוד
עמותות הליכוד
עמותות הליכוד
קטגוריה:שנות ה-2000 בישראל
קטגוריה:הליכוד
קטגוריה:מימון מפלגות בישראל
קטגוריה:מבקר המדינה: דו"חות ביקורת
בסיס מאנאס

[ממוזער|מטוס מטען [C-5 גלקסי|C-5 Galaxy של חיל האוויר האמריקאי, מתודלק בבסיס, 2001]]
שמאל|200x200 פיקסלים
**מאנאס** הוא שמו של בסיס שפעל בשנים 2001–2009 ושימש את הקואליציה נגד הטרור. בשנים 2009–2014 שימש כמרכז להעברת סחורות של חיל האוויר האמריקאי. המתקן ממוקם על שטח נמל התעופה הבינלאומי מאנאס, 23 ק"מ צפונית מערבית לעיר בישקק. שדה התעופה נבנה באמצע שנות השבעים. מאז יולי 2014, בסיס האוויר נסגר, השטח והתשתיות הועברו לשליטת המשמר הלאומי של קירגיזסטן.

בסיס האוויר שימש מאז דצמבר 2001 את כוחות הקואליציה נגד הטרור בהתאם להסכמים בין-ממשלתיים. במקור הבסיס נקרא על שמו של ראש שירותי כיבוי האש של ניו יורק, פיטר גאנסי, שנפטר במהלך פעולות ההצלה לאחר פיגועי 11 בספטמבר 2001 במרכז הסחר העולמי. לאחר מכן, השם שונה למאנאס, שכן על פי הכללים של חיל האוויר האמריקאי, בסיסים צבאיים מחוץ לארצות הברית לא יכולים להיקרא על שם אזרחים אמריקאים.

המשימה העיקרית של הבסיס היא הובלה אווירית של נוסעים ומטענים מאפגניסטן (על מטוסי תובלה צבאיים מדגם C-17) ותדלוק אווירי (באמצעות מטוס תדלוק KC-135) בשמי אפגניסטן. בסיס-האוויר של מאנאס היה מרכז-התעופה המרכזי בעת מבצע "חירות מתמשכת".

ב-2 ביוני 2009 במהלך פגישה באסטנה, עם השגריר האפגני מסר השגריר של אפגניסטן הצעה מהנשיא חמיד קרזאי לנהל משא ומתן בסיוע לשיקום אפגניסטן ועל הבסיס הצבאי האמריקאי וכוחות הקואליציה. ב-22 ביוני 2009 חתמו קירגיזסטן וארצות הברית על הסכמים לפיהן בסיס מנאס יועבר מחדש למרכז העברת הסחורות בנמל התעופה הבינלאומי מאנאס. לצורך הפעלת המרכז יועברו 60 מיליון דולר מדי שנה לתקציב הרפובליקה הקירגיזית.

ב-9 באפריל 2010 חידש חיל האוויר האמריקני את פעולתו של המרכז לאחר הפסקתו עקב ההפיכה בקירגיזסטן.

ב-18 במרץ 2011 בבישקק, נחתמו חבילה של מסמכים מכוננים אודות המיזם המשותף בין קירגיזסטן לרוסיה, שכונה בשם LLC Gazpromneft-Aero-Kirgyzstan בין מפעל "מאנאס" הקירגיזי הממלכתי לדלק לבין החברה הרוסית Gazpromneft-Aero. המיזם המשותף הוקם כדי לספק דלק סילוני למטוסים האמריקאיים שהיו ממוקמים בנמל התעופה הבינלאומי בישקק. בתחילת פברואר 2011 חתמה קירגיזסטן על הסכם עם הצד האמריקאי, לאספקת לפחות 50% מהדלק לצורכי בסיס האוויר. בה בעת, לצד הקירגיזי "יש זכות לקבוע באופן עצמאי" את ספק דלק הסילון.

במרץ 2012 התפשט מידע לא רשמי מהחוגים הממשלתיים של קירגיזסטן על כוונה לערב את קטר בהפיכת הבסיס האמריקאי במאנאס למרכז מעבר לתחבורה.

עד לסגירתו היה מאנאס למתקן צבאי משמעותי ביותר: בשנת 2012 היו בו כ-1.2 אלף אנשי צבא אמריקאים.

## ראו גם
* בסיס קם רן
* פיין גאפ
* בסיס קאנט

## קישורים חיצוניים

## הערות שוליים

קטגוריה:קירגיזסטן: צבא וביטחון
מאנאס
מאנאס
קטגוריה:קירגיזסטן: מבנים
ארון יבסייביץ' שינדר

**אַ(ה)רוֹן יֶבְסֶיֶיבִיץ' שִנְדֶר** (ברוסית: **Арон Евсеевич Шиндер**; 23 באוקטובר 1911 - 22 באוקטובר 1984) היה יהודי סובייטי שעוטר כגיבור ברית המועצות על פועלו כעוזר מפקד בכיתת הנדסה של הצבא האדום במהלך מלחמת העולם השנייה.

## ביוגרפיה
נולד בעיר אומן שבגוברניית קייב של האימפריה הרוסית במשפחתו של פועל. סיים 4 כיתות לימוד ועבד כמוכר בחרקוב.

עבר שירות סדיר בצבא האדום בין השנים 1931–1933. לפי המסמכים של העיטורים התגייס ב-22 או ב-23 ביוני 1941 ונפצע ב-18 באוגוסט אותה השנה, כנראה בחזית המערבית. חזר לשירות במרץ 1942 והגיע בספטמבר אותה השנה לחזית וורונז' ובהמשך חזית הערבה.

בהיותו ברגימנט סיור מס' 537 המעוטר במסגרת אוגדת סיור מס' 160 (שלאחר הקרבות הללו באפריל תעוטר ותשנה את מספרה ל-89) ב-29 בדצמבר 1942 ובין 10 ל-13 במרץ 1943 הסיר פגזים ומוקשים, עזר בכך לקדם את התקדמות בחזית באזור גולובאיה קריניצה וליובוטין (כעת גבול בין המחוזות וורונז' וחרקוב. על פועלו זה זכה למדליה על הצטיינות בקרב.

במסגרת שירותו ברגימנט סיור מס' 270 המעוטר של אוגדת סיור מס' 89 המעוטרת על כך שביצע פעילות דומה ללא פגיעות בנפש ליד אורחיי ב-23 באוגוסט 1944. על כך הוענק לו ב-3 בספטמבר באותה השנה עיטורי הצטיינות "עיטור המלחמה הפטריוטית הגדולה מדרגה שנייה" ו- "עיטור הכוכב האדום".

בהתקדמות כוחות הצבא האדום במסגרת הפעילות בתוך גיס סיור מס' 26 המעוטר על שמה של פומרניה במסגרת התקדמות ארמיית ההלם החמישית כנגד הפגזות כוחות ורמאכט כוח הנדסה אליו השתייך ב-14 בינואר 1945 עבר על קרח דק ופתח גשר ממוקש על נהר פיליצה ליד עיירת מיכלוב ובהמשך עבר לצדו השני של הנהר ושמר על צליחת שאר הכוחות.

על כך ועל הגבורה שהציג במהלך הקרבות הוענק לו בצו נשיאות ברית המועצות מ-27 בפברואר 1945 עיטור "גיבור ברית המועצות" בתוספת עיטור לנין ועיטור "כוכב הזהב".

בין 19 ל-25 באפריל אותה השנה במסגרת הסרת מוקשים (כ-220 בספירה לאחר מכן) בנה עם כיתתו מעבר על אפיק ישן של נהר אודר מה שאיפשר לבצע צליחה ללא אבדות ועל כך הוענק לו "עיטור המלחמה הפטריוטית הגדולה מדרגה ראשונה".

סיים את המלחמה בקרבות על העיר דרזדן. בשנת 1946 השתחרר מן השירות וחזר לעירו. הצטרף למפלגה הקומוניסטית ב-1948. בשנות החמישים עבר לקייב, סיים לימודיו במכון לתעשייה הקלה של העיר ועבד כמהנדס במכון הממשלתי לתכנון התעשייה הקלה של קייב.

נפטר ב-22 באוקטובר 1984. קבור בבית הקברות מספר 3 של העיר.

## משפחתו
אשתו שרה.

## הערות שוליים

קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור המלחמה הפטריוטית הגדולה
קטגוריה:מעוטרי הכוכב האדום
קטגוריה:סובייטים שנולדו ב-1911
קטגוריה:סובייטים שנפטרו ב-1984
בסיס קאנט

**בסיס האוויר קאנט** (ברוסית: **Авиабаза Кант**) הוא בסיס טיסה צבאי הממוקם במחוז איסיק-אטא שבמחוז צ'וי בקירגיזסטן. הוא ממוקם דרומית לעיר קאנט, כ-20 ק"מ מזרחית למרכז העיר בישקק.

## היסטוריה
בשנת 1941 הוקמו בית ספר להכשרת טיס בקאנט ובסיס לחיל האוויר הסובייטי, על בסיס בית ספר שפונה מאודסה. במהלך מלחמת העולם השנייה הוכשרו שם 1,507 טייסים צבאיים סובייטיים, ומ-1956 הכשיר בית הספר גם טייסים זרים. בין בוגרי בית הספר היו הנשיא המצרי לשעבר חוסני מובארק, הנשיא הסורי חאפז אל-אסד, וכן מרשל האוויר הראשי דילבה סינג והטייס מדרום תימן שאכיב חובאני.

ב-1992, בעקבות פירוק ברית המועצות, הועברה השליטה על בסיס האוויר לקירגיזסטן.

## הבסיס הרוסי בהווה
[שמאל|ממוזער|[נשיא רוסיה ולדימיר פוטין ונשיא קירגיזסטן אסקר אקייב בבסיס קאנט]]
בהתאם להסכם בילטרלי בין רוסיה לקירגיזסטן שנחתם ב-22 בספטמבר 2003, בסיס האוויר מארח יחידות של חיל האוויר הרוסי. הפתיחה הרשמית מחדש התקיימה ב-23 באוקטובר 2003, מה שהופך את המתקן לבסיס האוויר החדש הראשון שנפתח מאז 1991 עבור רוסיה. היחידה המוצבת שם תוארה כארמיית האוויר החמישית של חיל האוויר הרוסי.

בדצמבר 2012, קירגיזסטן הסכימה להחכיר את הבסיס לרוסיה למשך חמש עשרה שנים (עם אופציה להארכה אוטומטית לחמש שנים נוספות), לאחר שהממשלה הרוסית הסכימה להפחית את חובה של קירגיזסטן בכ-500 מיליון דולר.

## ראו גם
*מתקן המודיעין לורדס
*בסיס מאנאס
*בסיס קם רן
*פיין גאפ

## קישורים חיצוניים

## הערות שוליים

קטגוריה:קצרמר צבא
קטגוריה:קירגיזסטן: צבא וביטחון
קאנט
קאנט
קטגוריה:קירגיזסטן: מבנים
Money Bag

**Money Bag** (בעברית: **שק כסף**) הוא שיר שהוקלט על ידי הראפרית האמריקאית קארדי בי. השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס.

עם יציאתו נכנס השיר אל המקום ה-84 במצעד של קנדה, וה-58 במצעד הבילבורד הוט 100.

## רקע וכתיבה
השיר נכתב על ידי קארדי בי, ג'ורדן ת'ורפ, קלנרד רפאל, לקאן גרין ואנתוני ווייט והופק על ידי לקאן גרין ודי ג'יי ווייט דיד איט. השיר הוא שיר בסגנון ההיפ הופ, אשר מאפיין את שאר האלבום Invasion of Privacy. בשיר יש אזכור של הזמרת-יוצרת האמריקאית ביונסה.

עם השיר הופיעה קארדי בי בתוכנית הטלוויזיה האמריקאית "טונייט שואו עם ג'ימי פאלון".

## הצלחה
למרות שלא יצא כסינגל, קיבל השיר את מעמד הזהב בארצות הברית, על ידי איגוד תעשיית ההקלטות האמריקאי, עבור מכירות של למעלה מ-500 אלף עותקים במדינה. ביוטיוב זכה השיר להצלחה רבה גם כן, כאשר צבר למעלה מ-18 מיליון צפיות בסך הכל.

בספוטיפיי צבר השיר למעלה מ-55 מיליון השמעות בסך הכל.

## מיקומי שיא
עם יציאתו נכנס השיר אל המקום ה-58 במצעד הבילבורד הוט 100.

## נתוני מכירות

## קישורים חיצוניים

## הערות שוליים

קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירים על כסף
קטגוריה:שירים על מוזיקאים
קטגוריה:שירי היפ הופ אמריקאיים
לאגדו

**לאגדו** (בצרפתית: **Lagdo**) היא עיירה בקמרון שנמצאת באזור הצפון.

## גאוגרפיה
לאגדו ממוקמת כ-41 ק"מ מבירת האזור גארואה, כ-627 ק"מ מבירת המדינה יאונדה, כ-85 ק"מ מהגבול עם ניגריה, כ-80 ק"מ מהגבול עם צ'אד וכ-260 ק"מ מהגבול עם הרפובליקה המרכז-אפריקאית.

## אקלים
הטמפרטורה הממוצעת היא 24 מעלות צלזיוס. החודש הכי חם הוא אפריל (27 מעלות צלזיוס). החודש הכי קר הוא אוגוסט (17 מעלות צלזיוס). כמות המשקעים הממוצעת היא 1,536 מילימטרים בשנה. חודש ספטמבר הוא החודש שיש בו הכי הרבה גשם (367 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

## תנועה ותחבורה
לאגדו ממוקמת ליד הכביש D87 ונמצאת כ-17 ק"מ מהכביש הלאומי N1.

## קישורים חיצוניים


* Site de la primature - Élections municipales 2002 
* Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV 
* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 


## הערות שוליים

קטגוריה:קמרון: ערים
מחלף ראש העין מזרח

[שמאל|ממוזער|250px|תצלום אוויר של המחלף, לכיוון מזרח. מימין: [יער ראש העין]]
**מחלף ראש העין מזרח**, הוא מחלף בכביש 5 עם שדרות בן-גוריון בראש העין.
המחלף, שנחנך ב-9 במאי 2016, נמצא מזרחית למחלף אבן העזר ("ראש העין צפון") והוא מהווה חיבור נוסף לחלקה הצפוני של ראש העין משכונת נווה אפק. מזרחה מהמחלף נמצא מחלף שער שומרון, אשר מוביל אל יישובי השומרון המרכזי (כגון אלקנה).

## בניית המחלף
המחלף נבנה על ידי חברת נתיבי ישראל בשיתוף חברת הניהול א ספיבק במסגרת תוכנית "נתיב לדירה" של משרד התחבורה יחד עם הקמת עשרות אלפי יחידות דיור חדשות בשכונות החדשות בצפון ראש העין. עלות המחלף היא 120 מיליון ש"ח והיא כוללת בניית גשרים באזור בעל שטח של 8,500 מ"ר, הארכת נתיב בקטע באורך 1.1 ק"מ בכביש 5, ביצוע פיתוח נופי, סלילת שבילי אופניים וביצוע תשתיות (תאורה, ניקוז ובטיחות) מתאימות למחלף.
העבודות לבניית המחלף החלו ביולי 2014 והסתיימו בחודש מאי 2016 חודשיים לפני המועד המתוכנן.

## הערות שוליים

ראש העין מזרח
קטגוריה:ראש העין: תחבורה
שרלוטה בורנונביל

**שרלוטה הלנה פרדריקה בורנונביל** (בדנית: **Charlotte Helene Frederikke Bournonville**  29 בנובמבר 1832 – 22 במרץ 1911) הייתה זמרת אופרה ושחקנית דנית. היא החלה לשיר בסטוקהולם, שוודיה ב-1857, כעבור שנתיים הצטרפה לתיאטרון המלכותי הדני בקופנהגן. היא זכורה גם בשיעורי השירה שנתנה לבנותיו של כריסטיאן התשיעי, מלך דנמרק. כאות הערכה לשירותיה, העלה אותה המלך לדרגת "זמרת לשכת המלך" בשנת 1863.

## ביוגרפיה
שרלוטה בורנונביל נולדה בקופנהגן, למנהל הבלט הדני הנודע אוגוסט בורנונביל והלנה פרדריקה הקנסון. היא למדה שירה אצל קארל הלסטד בקופנהגן, ארלטו בווינה וג'ובאני בטיסטה למפרטי במילאנו. בראשית 1857 הופיעה בקונצרטים בפריז, צרפת, שאחריהם, בחודש יולי, הוזמנה להצטרף לאופרה המלכותית השוודית בסטוקהולם. היא הופיעה בכמה קונצרטים ושיחקה בתפקיד פידס באופרה "הנביא" מאת מאיירבר. היא הופיעה בהמבורג ובפרנקפורט בחורף 1858–1859. לאחר מכן השתקעה בקופנהגן, שם התקבלה לתיאטרון המלכותי הדני והמשיכה במינוי קבוע עד 1884. בתיאטרון זה הופיעה תחילה באופרטות וודוויל, לפני שקיבלה תפקידי מצו-סופרן באופרה. התפקידים ששרה היו **אזוצ'נה** באיל טרובטורה, **נינקה** ב"פאוסט" ו**מרגריטה** ב"הגברת הלבנה".

על אף ביצועיה הטובים, לא הצליחה להתמודד כראוי עם יריבתה, המצו-סופרן יוזפינה צינק, שעלתה עליה ביופיה, וכתוצאה מכך פחתה והלכה תדירות הופעותיה, ולבסוף פרשה מן התיאטרון ב-1884.

שרלוטה בורנונביל הלכה לעולמה בקופנהגן ב-22 במרץ 1911.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה דניות
קטגוריה:זמרות אופרה
שרלוטה
קטגוריה:ילידות 1832
קטגוריה:ילידי 1832
קטגוריה:נפטרות ב-1911
קטגוריה:דנים שנפטרו ב-1911
אולפני אנימציה וורונז'

**Wizart Animation** הוא אולפן הנפשה רוסי. הפרויקט הראשון של האולפן היה הסרט "מלכת השלג", ששוחרר למסכי הקולנוע בשנת 2012 וזכה להצלחה מסחרית רבה.

## היסטוריה
Wizart Animation נוסדה בשנת 2007 בעיר וורונז' על בסיס חברה שעסקה בפיתוח ולוקליזציה של מוצרי מולטימדיה ותוכנה. נכון לשנת 2023 בחברה מועסקים כ-350 עובדים.

בשנת 2012 בוצע מיתוג מחדש ונפתחה במוסקבה יחידה עסקית, המקדמת ומוכרת פרויקטים ברוסיה ומחוצה לה. הסרט הראשון "מלכת השלג", שהופק תוך שתמיכה של חברת Bazelevs, הוקרן ביותר מ-30 מדינות ברחבי העולם בבתי הקולנוע, בטלוויזיה וב-DVD. החלק השני של זיכיון האנימציה "מלכת השלג 2", יצא במקביל לשחרורו ברוסיה והוצג בבתי הקולנוע בבריטניה, פולין, ישראל דרום קוריאה והמזרח התיכון..

החלק השלישי "מלכת השלג 3: אש וקרח" שוחרר ב-29 בדצמבר 2016 בתמיכת '''Universal Pictures International'''.

## פילמוגרפיה
* 2012: "מלכת השלג"
* 2014: מלכת השלג 2: מלך השלג"
* 2015: "יוקו"
* 2016: "כבשים וזאבים"
* 2016: "מלכת השלג 3: אש וקרח"
* 2019: "זאבים וכבשים: צעדו של חזיר"
* 2019: "לשבור את הקסם: מלכת השלג"
* 2020: "רוסלן וליודמילה"

## קישורים חיצוניים
* 
* 

## הערות שוליים

קטגוריה:אולפני הנפשה
קטגוריה:חברות רוסיות להפקת סרטים
קטגוריה:אנימציה רוסית
קטגוריה:וורונז'
Pray (שיר של ג'סטין ביבר)

**Pray** (בעברית: **להתפלל**) הוא סינגל של הזמר-יוצר הקנדי ג'סטין ביבר. השיר יצא לאור ב-3 בדצמבר 2010 כסינגל הראשון והיחיד מתוך האלבום My Worlds Acoustic, והאלבום Under the Mistletoe.

עם יציאתו נכנס השיר אל המקום ה-61 במצעד הבילבורד הוט 100.

## רקע וכתיבה
השיר נכתב על ידי ג'סטין ביבר, נסרי אטוה, עומר מרטינז ואדם מסינגר והופק על ידי המסנג'רס. השיר הוא שיר בסגנון הפופ, המשלב בתוכו גם את סגנון ה-CCM ואת סגנון הרית'ם אנד בלוז. מוניקה הררה ממגזין הבילבורד, ערכה סיקור על השיר.

עם השיר הופיע ביבר לראשונה בטקס פרסי המוזיקה האמריקאית שנערך בשנת 2010.

## רשימת השמעה
* **סינגל**
# "Pray"
# "U Smile" (גרסה אקוסטית)

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים על דת
קטגוריה:בלדות פופ
קטגוריה:בלדות R&B עכשוויות
קטגוריה:שירים נוצריים עכשוויים
קטגוריה:סינגלים בהוצאת איילנד רקורדס
מילוש ביקוביץ'

**מילוש ביקוביץ**' (בסרבית: **Милош Биковић**; נולד ב-13 בינואר 1988, בלגרד, יוגוסלביה) הוא שחקן קולנוע ותיאטרון סרבי ורוסי. בסרביה, זכה לתהילה בעקבות גילום התפקיד הראשי בסרט ההיסטורי ובסדרות הטלוויזיה "מונטווידאו: חזון אלוהי". זכה בפרסים קולנועיים בסרביה. ברוסיה, הקריירה שלו החלה עם השתתפותו בסרט "מכת שמש" מאת ניקיטה מיכאלקוב ולאחר מכן בסרט "נטול נשמה 2" לצד דנילה קוזלובסקי. זכה לפופולריות בשל סדרת הטלוויזיה "מלון אלאון".

## ביוגרפיה
מילוש ביקוביץ' נולד ב-13 בינואר 1988 בבלגרד. הוא סיים את לימודיו באוניברסיטת בלגרד לאמנויות (הפקולטה לאומנות דרמטית). מילוש מופיע בתיאטרון הלאומי של בלגרד.

## קריירה
הוא השתתף בעיקר בסדרות טלוויזיה ובזיכיון מונטווידאו שזכה להצלחה רבה בסרביה.

ב-2013 הכיר את ניקיטה מיכאלקוב בפסטיבל הסרטים הבינלאומי במוסקבה שליהק אותו לסרטו "מכת שמש". זמן קצר לאחר מכן קיבל הזמנות להשתתף בשלל סרטי קולנוע רוסיים והשתתף בשובר הקופות קרח, במיני-סדרה "כנפי האימפריה" ובסרטים "נטול נשמה 2", "מוסקבה פינת הוליווד", "מעבר למציאות", "הגבול הבלקני" ו"תרדמת".

בשנת 2020 סרטו "מעושר לאושר" הפך לשובר קופות ולסרט הקולנוע הרוסי הרווחי ביותר כשהכניס יותר מ-3 מיליארד רובלים (50 מיליון דולר).

ב-2019 חזר לסרביה והוא נוטל חלק בהפקה הטלוויזיונית של חברת KINODANZ הרוסית והטלוויזיה הסרבית על חייו של ניקולה טסלה.

בינואר 2024 הוא לוהק לעונה השלישית של "הלוטוס הלבן". אך פוטר לאחר שתמך בפומבי בפלישה הרוסית לאוקראינה.

## חייו האישיים
ב-2016 נפגש מילוש ביקוביץ' עם הדוגמנית הרוסייה סאשה לוס, אך הזוג נפרד. מאז שנת 2016, נפגש מילוש עם אגלאיה טראסובה - כוכבת הסרט "קרח" שבו היא כיכבה בצמד עם מילוש, אך בתחילת 2018 נפרדו בני הזוג. כרגע, מילוש מנהל יחסים עם הדוגמנית הסרבית ברברה טטאלוביץ'.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה רוסים
קטגוריה:שחקני קולנוע וטלוויזיה סרבים
קטגוריה:דוגמנים סרבים
קטגוריה:סרבים שנולדו ב-1988
קטגוריה:רוסים שנולדו ב-1988
סקאניה סדרה 1

**סקאניה סדרה 1** (בשוודית: **Scania 1-serie**) היא סדרת משאיות כבדות מתוצרת יצרנית המשאיות והאוטובוסים השוודית **[[סקאניה]]** אשר יוצרו בין השנים 1974–1981.

## מדגמי "סקאניה סדרה 1"
*
* "Scania L80"
* "Scania L140"
* "Scania LBS140"
* "Scania LS140"
* "Scania 141"
* "Scania LB141"
* "Scania LBS141"
### תצורות מיקום מנוע
* בעל חזית אנכית, "פנים שטוחים" – "Cab over" .
* מנוע בולט בקדמת הרכב – תצורה קונבנציונלית.

## תמונות

קובץ:Scania 141.jpg | "סקאניה סדרה 1" דגם "141" – מכלית
קובץ:Scania LB 141.jpg | "סקאניה סדרה 1" דגם "LB 141"
קובץ:Scania LBS140 Truck 1977.jpg | "סקאניה סדרה 1" דגם "LBS140", שנת 1977
קובץ: 1979 Scania LBS 141 S31 (1979), Dutch licence registration 79-GB-32 pic3.JPG| "סקאניה סדרה 1" דגם "LBS 141", שנת 1979
קובץ:Scania LS140 Truck 1974.jpg | "סקאניה סדרה 1" דגם "LS140", שנת 1974
קובץ:Scania L140 Truck 1976.jpg | "סקאניה סדרה 1" דגם "L140", שנת 1976


## ראו גם
* סקאניה-ואביס L75
* סקאניה סדרה 0
* סקאניה סדרה 2
* סקאניה סדרה 3
* סקאניה סדרה 4

## קישורים חיצוניים

* 
*אתר סקאניה
* "סקאניה סדרה 1" (steamcommunity.com/sharedfiles)

## הערות שוליים

קטגוריה:כלי רכב שהושקו ב-1974
קטגוריה:משאיות
קטגוריה:משאית מכלית
קטגוריה:כלי רכב שוודיים
1
קטגוריה:משאיות סמי-טריילר
סויוז TM-2

**סויוז TM-2** (ברוסית: **Союз TM-2**) הייתה חללית מסדרת סויוז, שהמריאה ב-5 בפברואר 1987 מקוסמודרום בייקונור שבקזחסטן מטרה לבצע עגינה בתחנת החלל מיר. זו הייתה הטיסה המאוישת הראשונה של חללית מדגם סויוז-TM.

השינויים הבסיסיים בחללית Soyuz TM קשורים ביישום הדרישות להגדלת טווח הפרמטרים האנתרופומטריים של הצוות עד לערכים המקובלים על תנאי האסטרונאוט האמריקני, ועם העלאת רמת ההגנה על הצוות מפני עומסי הלם על ידי הפחתת מהירויות הנחיתה ושיפור הלם- קליטת כיסאותיה. הסדר מחדש של ציוד נעשה באזורים מעל ומתחת לכיסאות DM (מודול הירידה) המאפשר להכיל כיסאות ואסטרונאוטים ארוכים יותר עם אנתרופומטריה מוגברת ולהגדיל את שטח המעבר דרך בקיעת הגישה. בפרט, לוח בקרה חדש פחת בגובהו, מותקנים מכלול ייבוש קירור חדש, מערכת אחסון נתונים ומערכות חדשות או משונות אחרות. בוצעו שינויים במערך ציוד נחיתה: שניים מתוך 6 מנועי נחיתה רכים (SLE) הוחלפו בשני מנועי שלושה מצבים חדשים (SLE-M). לצמצום טעויות המדידה, הוחלף הגובה של קקטוס-1V במכשיר Kaktus-2V חדש.

## צוות
### צוות המראה
* יורי רומננקו - מפקד
* אלכסנדר לבייקין - מהדס טיסה

### צוות נחיתה
* אלכסנדר ויקטורנקו - מפקד
* אלכסנדר לבייקין - מהדס טיסה
*  מוחמד פארס - קוסמונאוט חוקר

### צוות גיבוי
* ולדימיר טיטוב - מפקד
* אלכסנדר סרברוב - מהדס טיסה

## תיאור המשימה
"סויוז TM-2" שוגרה ב-5 בפברואר 1987 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. 

עגינה לתחנת החלל מיר ב-7 בפברואר לתא עגינה קדמי של המודול הבסיסי עברה ללא בעיות. צוות עבר לתחנת החלל מיר שהייתה לא מאוישת ומשלחת מס' 2 לתחנת החלל מיר החלה את פעילותה.

חללית "סויוז TM-2" פעלה כחללית חירום.

ביולי 1987 אצל אלכסנדר לבייקין התגלו בעיות בתפקוד הלב. כתוצאה מכך הוחלט לקצר את שהייתו בחלל ולהחזיר לכדור הארץ.

ב-30 ביולי "סויוז TM-2" התנתקה מתחנת החלל מיר וחזרה לכדור הארץ כאשר על סיפונה אלכסנדר לבייקין, אלכסנדר ויקטורנקו ומוחמד פארס (הגיעו עם חללית סויוז TM-3). לבייקין עבר בדיקות מעמיקות והתברר שאין לו בעיה של ממש.

יורי רומננקו נותר בתחנת החלל ומשלחת מס' 2 לתחנת החלל מיר המשיכה לתפקד. הוא חזר לכדור הארץ לאחר 326 ימים בחלל בחללית סויוז TM-3.

## קישורים חיצוניים
* נתוני המשימה
* נתונים מאנציקלופדיית החלל
* נתוני הטיסה

## הערות שוליים

קטגוריה:תוכנית סויוז
קטגוריה:1987 בברית המועצות
סקאניה סדרה 0

**סקאניה סדרה 0** (בשוודית: **Scania 0-serie**) היא סדרת משאיות כבדות מתוצרת יצרנית המשאיות והאוטובוסים השוודית **[[סקאניה]]** אשר יוצרו בין השנים 1968–1974.

## מדגמי "סקאניה סדרה 0"

### תצורות מיקום מנוע
* בעל חזית אנכית, "פנים שטוחים" – "Cab over" .
* מנוע בולט בקדמת הרכב – תצורה קונבנציונלית.

## תמונות

קובץ:1972 Scania L 50S42 BE-57-18 p5.JPG | "סקאניה סדרה 0" דגם "L 50S42", שנת 1972 – כבאית
קובץ:1971 Scania L8054 AKGU (1971), Dutch licence registration DA-01-25 pic1.JPG | "סקאניה סדרה 0" דגם "L8054", שנת 1971
קובץ:Scania L85 Super Truck 1973.jpg | "סקאניה סדרה 0" דגם "L85", שנת 1973
קובץ:Scania 110 Truck.jpg | "סקאניה סדרה 0" דגם "LB110"
קובץ:Scania LS 110 Truck 1973.jpg | "סקאניה סדרה 0" דגם "LS 110", שנת 1973
קובץ:Scania LBS 140.jpg | "סקאניה סדרה 0" דגם "LBS 140"


## ראו גם
* סקאניה-ואביס L75
* סקאניה סדרה 1
* סקאניה סדרה 2
* סקאניה סדרה 3
* סקאניה סדרה 4

## קישורים חיצוניים

*אתר סקאניה
* "סקאניה סדרה 1", "סקאניה סדרה 0" - תמונות (flickr.com/groups)

## הערות שוליים

קטגוריה:כלי רכב שהושקו ב-1968
קטגוריה:משאיות
קטגוריה:כבאיות
קטגוריה:כלי רכב שוודיים
0
בפנג

**בפנג** (בצרפתית: **Bafang**) היא עיירה שנמצאת באזור המערב שבקמרון. היא גם משמשת כבית המסורתי של הקבוצה האתנית במילקה .

## גאוגרפיה
העיירה ממוקמת על גדות נהר הניון . העיירה נמצאת כ-47 ק"מ מבירת האזור באפוסם וכ-203 ק"מ מבירת המדינה יאונדה. בנוסף, העיירה נמצאת כ-150 קילומטרים מהגבול של קמרון עם ניגריה.

## אקלים
הטמפרטורה הממוצעת היא 18 מעלות צלזיוס. החודש הכי חם הוא ינואר (20 מעלות צלזיוס). החודש הכי קר הוא יוני (16 מעלות צלזיוס). כמות המשקעים הממוצעת היא 1,412 מילימטרים בשנה. חודש ספטמבר הוא החודש שיש בו הכי הרבה גשם (277 מ"מ גשם), וחודש ינואר הוא החודש שיש בו הכי פחות גשם (10 מ"מ גשם).

## דת
מה-26 במאי 2012, בפנג הוא מושבו של הבישוף הקתולי.

## תנועה ותחבורה
העיירה ממוקמת ליד הכביש הלאומי N5 והכביש האזורי P15.

## קישורים חיצוניים

* 

## הערות שוליים

קטגוריה:קמרון: ערים
הנקל

**הנקל** (גרמנית: **Henkel AG & Company, KGaA**) היא חברה בינלאומית גרמנית למוצרי צריכה ומוצרים כימיים מדיסלדורף, גרמניה.

הנקל מתמחה בפיתוח, שיווק ומכירה של מוצרי ניקיון (דטרגנטים), טואלטיקה, קוסמטיקה וטכנולוגיות לתעשייה ולתחום הבית והטיפוח האישי.

בשנת הכספים 2024 דיווחה הנקל על מכירות של כ-21.6 מיליארד אירו ורווח תפעולי של 2.831 מיליארד אירו. חברת הנקל מעסיקה כ-47,150 עובדים, כאשר יותר מ-80% עובדים מחוץ לגרמניה.

## היסטוריה

החברה נוסדה ב-1876 באאכן בשם "Henkel & Cie" על ידי פריץ הנקל יחד עם שני שותפים נוספים. המוצר הראשון של החברה נקרא "Universalwaschmittel", דטרגנט אוניברסלי מבוסס סיליקט. ב-1878 עברה החברה לדיסלדורף. דיסלדורף הייתה שער לחבל הרוהר שהיה לאחד האזורים התעשייתיים החשובים של האימפריה הגרמנית מהמאה ה-19.

החברה פעילה הן במגזר הצרכני והן במגזר התעשייתי. היא הוקמה בשנת 1876, ובה שלוש יחידות עסקיות: כביסה ומוצרי ניקוי לבית, מוצרי טיפוח, וטכנולוגיות דבק. בין מוצריה הידועים של החברה דבק לוקטייט (Loctite), אבקת כביסה פרסיל (Persil), ומוצרי טיפוח Fa. החברה נסחרת בבורסה לניירות ערך בפרנקפורט כחלק ממדד DAX 30.

בשנת 2017 רשמה החברה מכירות בסכום של יותר מ־20 מיליארד אירו, ורווח תפעולי של 3.055 מיליארד אירו.

יותר מ־80% מסך 53,700 עובדיה עובדים מחוץ לגרמניה.

## הנקל סוד
ממוזער|שמאל|סמליל חברת הנקל סוד
"סוד" הושק בשנת 1978 כמותג לחומרי כביסה. עד שנת 1996 היה המותג בבעלות חברת "שמן", ובשנת 1996 רכשה חברת הנקל הגרמנית 50% מהחטיבה. בשנת 2000 רכשה חברת הנקל את שאר המניות בחטיבה והמותג עבר לבעלות מלאה של הנקל.

אבקת הכביסה "קומפקט" של סוד הייתה אבקת הכביסה הראשונה בישראל. הסיסמה של מוצרי סוד במשך השנים היא "הסוד הוא בניחוח".

הנקל סוד בישראל מחולקים לשלוש חטיבות:
* חטיבת דבקים, שמציעה דבק ומוצרי איטום.
* חטיבת טיפוח היופי - משווקת בין היתר את המותגים Syoss, Dial ושוורצקופף, Indola, Gliss, Palette שמשווק בעיקר במספרות ובשוק המוסדי, דאודורנטים וסבונים של מותגי הוואי ו־FA ומוצרי טיפוח וניקיון נוספים.
* חטיבת מוצרי כביסה וטיפוח הבית - משווקת את המותגים סוד, פרסיל, Prill ,Somat, ו־Purex.

## קישורים חיצוניים

* 

## הערות שוליים

קטגוריה:חברות גרמניות
קטגוריה:יצרני כימיקלים
קטגוריה:חברות הנסחרות בבורסה לניירות ערך בפרנקפורט
היכלי כדורסל בישראל

בראשית התפתחות הכדורסל בישראל רוב משחקי הכדורסל נערכו על מגרשים תחת כיפת השמים, כמו למשל "מגרש אוסישקין" בתל אביב, שעל חורבותיו הוקם אולם אוסישקין. האולם המקורה הראשון שנבנה בישראל היה אולם הפחים של הפועל חולון אשר הוקם בשנות ה-50, ולא עבר שיפוץ משמעותי עד היום. בשנת 1963 נבנה היכל הספורט יד אליהו כזירה פתוחה עם יציעי בטון. בשנת 1964 עברה מכבי תל אביב לשחק במתקן זה, ובהמשך הוא עבר שיפוץ והפך לאולם כדורסל מודרני בשנת 1972. בשנים אלה חלק גדול מקבוצות הכדורסל הגיעו מקיבוצים ומושבים ומשחקיהן הביתיים נערכו בתוך אולמות פח פשוטים, שחלקם אפילו לא היו מקורים. בשנות ה-70 החלה מגמה על מעבר למשחק באולמות סגורים, עד שנקבע חוק לפיו, בשתי הליגות הגבוהות נאסר לשחק תחת כיפת השמים, אלא רק באולם סגור מקורה ומואר.

להלן רשימה חלקית של **[[אולם ספורט|היכלי]] [[כדורסל בישראל]]**, מסודרים לפי מספר מושבים יורד, לא נכללו אולמות ספורט רבים המיועדים לליגות הנמוכות, מתנ"סים ובתי ספר.

## היכלים פעילים

## היכלים בתכנון והקמה
רשימה חלקית של היכלי הספורט המתוכננים לקום בשנים הקרובות ברמה מתאימה לליגת העל בכדורסל. מיזמים נוספים שטרם ברורה היתכנותם הם הקמת ארנות של עד 20,000 מקומות במרכז הארץ עם מיקומים מוצעים בתל אביב ובלוד. בעבר עלתה הצעה לארנה שכזאת ברמת השרון. גם ראשון לציון הגישה הצעה לארנה עבור הפועל תל אביב אך מקדמת אותה בכל מקרה כארנה עירונית. לא נכללו היכלים שהקמתם עדיין מוטלת בספק כמו רעננה, קריית הספורט לוד, הוד השרון, קריית אתא ועוד. 

## ראו גם
* כדורסל בישראל
* אצטדיוני כדורגל בישראל

## הערות שוליים

*
קטגוריה:רשימות בנושא ספורט
זוהר יעקובסון

**זוהר יעקובסון** (נולדה ב-28 בדצמבר 1955) היא סוכנת שחקנים ואמנים, יזמת חברתית, מייסדת ויו"ר "מרכז טל", עמותה לשינוי תרבות הטיפול במחלת הסרטן.

## ביוגרפיה
יעקובסון נולדה בוזאן בצפון מערב מרוקו. בגיל 12 עלתה יחד עם הוריה וארבעת אחיה ואחיותיה לישראל. המשפחה התיישבה בבאר שבע. בוגרת החוג לפילוסופיה וספרות צרפתית באוניברסיטת בן-גוריון בנגב. הייתה פעילה חברתית בתנועת עודד, הצטרפה לקבוצת מייסדי תמ"י (תנועת מסורת ישראל), והייתה פעילה בתנועת המחאה הפנתרים השחורים.

נשואה מאז שנת 1979 לשחקן ולבמאי יענקל'ה יעקובסון.

## פעילות בשדה האמנות
בשנת 1984 ייסדה את "תיאטרון הכיסא" להצגות יחיד. ההצגה "הסיסמה: עוגת קרם" (1986) זכתה בפרס אהרון מסקין בקטגוריית הצגת היחיד. עוד הועלו ההצגות "מבט לאחור: האיש עם המעיל והכובע" (1989), "ניסו 1" (1993), "לאן אתה רץ" (2000).

בשנת 1990 הקימה את "זוהר יעקובסון - ייצוג והפקה בע"מ", סוכנות ייצוג לשחקנים, יוצרים, אמני במה, קולנוע, טלוויזיה וניו מדיה. הסוכנות מייצגת ששחקנים ויוצרים בתחום הקולנוע והטלוויזיה, בהם אורנה בנאי, גורי אלפי, רן דנקר, שני כהן, רועי בר-נתן, צחי גראד, חן אמסלם, מגי אזרזר, עלמה זק, זאב רווח, יחזקאל לזרוב, אושרי כהן, עומר פרלמן, שירה האס ועוד.

הסוכנות עובדת עם ערוצי שידור כמו קשת, רשת, כאן, HOT, YES, NETFLIX וHBO בהפקות מקור מקומיות ובינלאומית.

## פעילות חברתית
בשנת 2010 ייסדה ביחד עם בן זוגה את "מרכז טל" לרפואה אונקולוגית אינטגרטיבית, לאחר שביתם טל נפטרה מסרטן בגיל 26.

מרכז טל מציע טיפולים ברפואה משלימה שנועדו לסייע בתסמינים של מחלת הסרטן והטיפולים בה, ומסייעים בשיפור איכות החיים של החולים. כמו כן, מרכז טל עורך מחקרים (קליניים ופרה-קליניים) במטרה להוכיח את יעילות הטיפול האינטגרטיבי בהתמודדות עם מחלת הסרטן ותופעות הלוואי הנובעות מהטיפול הקונבנציונלי.

בשנת 2010 בני המשפחה הקימו בקמפוס ברושים לרפואה משלימה, אוניברסיטת תל אביב, את המרכז לתזונה בריאה ע"ש טל יעקובסון.

משנת 2010 המשפחה מעניקה מדי שנה פרס ע"ש טל יעקובסון בפסטיבל Animix לסרט הסטודנטים הטוב ביותר.

בשנת 2015 יזמה והקימה ביחד עם שירה סגל קופרמן את קהילת "חלאסרטן" לצעירים שאובחנו כחולי סרטן. קהילת "חלאסרטן" מספקת מעגלים של תמיכה, הזדהות, השראה, חברות ורצון טוב, על מנת להעצים את כוחותיהם של המתמודדים הצעירים עם המחלה.

בשנת 2017 יזמה ביחד עם אייל שפרינגר וג'סיקה הלפרין את הוצאתו לאור של "בישולחיים" ספר מתכונים של תזונה מסורתית ככלי מסייע בטיפול בסרטן.

## קישורים חיצוניים
* 
* 
* 

## הערות שוליים

קטגוריה:סוכני אמנים
קטגוריה:יזמות חברתיות ישראליות
קטגוריה:יזמים חברתיים ישראלים
קטגוריה:מייסדות עמותות ישראליות
קטגוריה:יושבי ראש ונשיאי עמותות
קטגוריה:עולות בשנות ה-1960
קטגוריה:עולים בשנות ה-1960
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:ישראליות ילידות מרוקו
קטגוריה:ישראלים ילידי מרוקו
קטגוריה:ישראליות שנולדו ב-1955
קטגוריה:ישראלים שנולדו ב-1955
אלישע שוחט

**אלישע שוחט** (11 בפברואר 1954 - 5 בפברואר 2014) היה עיתונאי והיסטוריון של הספורט בישראל, אשר עסק בתיעוד, ובשימור היסטוריית הספורט בישראל ובעולם בענפים שונים, ובהם, כדורגל, כדורסל, כדוריד, כדורעף, אתלטיקה ועוד.

## ביוגרפיה
אלישע שוחט נולד בכפר סבא. מגיל צעיר, בהיותו אוהד קבוצת הכדורגל של הפועל רמת גן, החל לאסוף חומר ולתעד את הספורט הישראלי בכתב יד.

הוא עבד כעיתונאי ב"חדשות" ו"עולם הספורט", וכתב לירחונים ולכתבי עת שונים ובהם, "כדורסל" "עולם הריצה" ו"להיטון" ובאתרי אינטרנט רבים ובהם "וואלה", "ספסל", "המכתש" ועוד.

בשנת 2006 הוציא לאור את ספרו הראשון, "100 שנות כדורגל 2006-1906" על תולדות הכדורגל בישראל. הספר הוגדר על ידי בעלי מקצוע וחובבי ספורט כ"תנ"ך של הכדורגל הישראלי".

בשנת 2018 יצא לאור ספרו השני, "ספר הכדורסל הישראלי", הסוקר את הכדורסל בישראל משנות ה-20 של המאה ה-20 עד לשנת 2018. הוא נפטר בטרם הספיק להשלים את מלאכת הכתיבה, ובניו, עוז ועומר, בשיתוף עם מנהלת ליגת העל בכדורסל השלימו את מלאכת הכתיבה, והוציאו את הספר כ-4 שנים לאחר פטירתו.

שוחט עזר לרבים מהעוסקים בענף הספורט בישראל ובתקשורת הספורט בישראל לקבל נתונים סטטיסטים, וסייע למועדונים רבים לקבל חומר היסטורי נדיר על ימי הבראשית שלהם.

לאחר פטירתו של שוחט, תרמה משפחתו את מפעל חייו, אוסף עצום של מידע בנושאי ספורט, לארכיון ע"ש צבי נשרי במכון וינגייט. האוסף כולל ספרים, עיתונים, רשימות, כתבות, מאמרים ועוד.

שוחט היה בעל תואר ראשון במדעי הרוח והחברה. היה נשוי ואב לשניים.

## ספריו
* **100 שנות כדורגל 2006-1906** - הוצאה עצמית, שנת 2006
* **[[ספר הכדורסל הישראלי]]** - 2018

## קישורים חיצוניים
* 

## הערות שוליים

קטגוריה:ויקיפדיה: ערכים של משתמשים חדשים
קטגוריה:עיתונאי ספורט ישראלים
קטגוריה:היסטוריונים ישראלים
קטגוריה:סגל חדשות
קטגוריה:סגל חדשות הספורט
קטגוריה:ישראלים שנולדו ב-1954
קטגוריה:ישראלים שנפטרו ב-2014
ג'ון הפרנן

**ג'ון הפרנן** (באנגלית: **John Heffernan**; נולד ב-30 ביוני 1981) הוא שחקן תיאטרון, קולנוע וטלוויזיה בריטי.

## ביוגרפיה
הפרנן נולד בבילריקיי שבמחוז אסקס באנגליה. הוא עבד עם להקות התיאטרון English Touring Theatre, הלהקה השייקספירית המלכותית, והתיאטרון המלכותי הלאומי. הוא שיחק בתפקיד ראשי במחזה "אדוארד השני" בתיאטרון הלאומי, ובמחזה "אופנהיימר" עם הלהקה השייקספירית.

על המסך הופיע הפרנן בתפקידים שונים בהם הנרי לסלס בעיבוד של ה-BBC לרומן "ג'ונתן סטרנג' ומר נורל" מאת סוזנה קלארק, ג'אגרס בסדרת הטלוויזיה "עלילות דיקנס", וסטיבן רוז בעונה הרביעית של הסדרה "לות'ר".

בשנת 2017 גילם את דמות של ג'ון גריג הברון מאלטרינגם בפרק בסדרה "הכתר" של נטפליקס. עוד שיחק בתפקיד Nine בשני סיפורים של ביג פיניש מתוך הסדרה "דוקטור הו".

במאי 2021 לוהק הפרנן לתפקיד בסדרת הטלוויזיה להיות אליזבת.

## פילמוגרפיה

## משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:חברי הלהקה השייקספירית המלכותית
קטגוריה:בריטים שנולדו ב-1981
קווין-אמאן

שמאל|ממוזער|עוגה אישית 
**קווין-אמאן** (בצרפתית: **kouign-amann**) היא עוגה ברטונית  מחבל ברטאן, שתוארה בניו יורק טיימס בתור "המאפה השמן ביותר בכל אירופה."

שמה של העוגה מגיע מהמילים בשפה הברטונית "חמאה" ו"עוגה". זוהי עוגה עגולה ורבת-שכבות, שבמקור נעשתה עם בצק לחם (כיום משתמשים בבצק שונה), המכיל שכבות של חמאה וסוכר מקופלות, בדומה לבצק עלים אם כי עם פחות שכבות. את העוגה אופים לאט עד שהחמאה מנפחת את הבצק וכתוצאה מכך נוצרות שכבות והחום מקרמל את הסוכר. האפקט דומה לאפיית קרואסון בצורת מאפין (קרואפין).

## היסטוריה
קווין-אמאן הוא המומחיות של העיר דווארננה (Douarnenez) במחוז פיניסטר (Finistère), בחבל ברטאן. שם המאפה הומצא בסביבות שנת 1860. ההמצאה מיוחסת לאיב-רנה סקורדיה (1828–1878).

## מתכון
המתכון המחמיר דורש יחס של 40% קמח, 30% חמאה ו-30% סוכר. באופן מסורתי, את הקוין-אמאן אופים כמו עוגה גדולה ומגישים בפרוסות, אם כי לאחרונה, במיוחד בצפון אמריקה, מאפים בגודל קאפקייק אישי (kouignettes) הפכו פופולריים יותר.

## פופולריות
בשנת 2014,שידר ה-BBC פרק של תוכנית הטלוויזיה בייק-אוף שהציג את קווין-אמאן. בשנת 2015, גדל גם בפופולריות בארצות הברית בעוד מאפיות בולטות בניו יורק, וושינגטון, בוסטון וסן פרנסיסקו הגישו את המאפה. מאפיית דומיניק אנסל בניו יורק, ביתו של הקרונאט האופנתי, מוכרת גרסה של קווין-אמאן הנקראת DKA.

## קישורים חיצוניים

* קווין-אמאן היסטוריה 
* מתכון לקוין-אמאן מתכון להכנת המאפה בבית

## הערות שוליים

קטגוריה:מאפים
קטגוריה:המטבח הצרפתי: קינוחים
קטגוריה:המטבח הצרפתי: מאפים
קטגוריה:עוגות